Մարի Էլ Ֆենինգ

Մարի Էլ Ֆենինգ (, ), ամերիկացի դերասանուհի։

Դակոտա Ֆենինգ դերասանուհու փոքր քույրը։

Կենսագրություն 
Էլ Ֆենինգը ծնվել է Կոնայերս փոքր քաղաքում, որը ԱՄՆ-ի Ջորջիա նահանգի քաղաքներից է։ Նրա մայրը՝ Ջոյ Ֆենինգը (օրիորդական ազգանունը՝ Էրինգթոն), նախկին պրոֆեսիոնալ թենիսիստուհի է, իսկ հայրը՝ Սթիվ Ֆենինգը, Սենթ-Լուիս Կարդինալս ակումբի նախկին բեյսբոլիստ է, ներկայումս Լոս Անջելեսում զբաղվում է էլեկտրոնիկայի վաճառքով։ Նրա մայրական կողմից պապը՝ Ռիք Էրինգթոնը, Իգլզ Ֆիլադելֆիա ակումբի նախկին խաղացողներից է, իսկ մորաքույրը՝ Ջիլ Էրինգթոնը, ESPN-ի նախկին մեկնաբաններից է։ Էլը ունի ավագ քույր՝ Դակոտա Ֆենինգը, որը նույնպես դերասանուհի է։ Էլը ունի գերմանական և իռլանդական արմատներ։ Ֆենինգը և իր ընտանիքի մյուս անդամները բապտիստներ են։

Կարիերա  
Էլը իր դերասանական կարիերան սկսել է երեք տարեկանից՝ Դակոտայի կրտսեր քրոջ դերը խաղալով «Առևանգվածները» սերիալում և «Ես Սեմն եմ» ֆիլմում։ Արդեն 2002 թվականին չորսամյա Էլը «Օրապահ հայրիկը» ֆիլմում ստանում է իր անկախ դերը։ 2003 թվականին նկարահանվում է «Դուռը հատակի վրա» ֆիլմում, որի գլխավոր դերերում էին Ջեֆ Բրիջեսը և Քիմ Բեսինջերը։ 2003 թվականի վերջին Էլը խաղում է «Վին Դիքսի շնորհակալությունը» էպիզոդային ֆիլմում, իսկ 2004 թվականին խաղում է «Իմ հարևան Տոտորոն» ֆիլմում։ Ավելի ուշ, Էլը նկարահանվում է «Ում հետ ուտել պանիրը» ֆիլմում, որում նա ուներ իր անկախ դերը։ 2005 թվականին նկարահանվում է «Շառլոտայի սարդոստայնը» ֆիլմում։ Նույն տարվա կեսերին Էլը խաղում է «Բաբելոն» ֆիլմում, որտեղ Բրեդ Փիթի և Քեյթ Բլանշետի դուստրն էր։ «Բաբելոն» ֆիլմը արժանացել է Օսկար մրցանակի։

2006 թվականի սկզբին Էլը նկարահանվում է «Դեժավյու» ֆիլմում, որի գլխավոր դերում էր Դենզել Վաշինգտոնը։ Նույն թվականին նկարահանվում է «Մոռացված սենյակը» ֆիլմում, որում գլխավոր դերակատարի դուստրն էր։ 2006 թվականի վերջին նկարահանվում է ավելի հայտնի ֆիլմերում, օրինակ, «Արգելված ճանապարհ» ֆիլմը, որում Հոակին Ֆենիքսի և Ջենիֆեր Քոնելի դուստրն էր։ Այդ ֆիլմը ողբերգական ավտովթարի մասին է, որտեղ Ֆենինգի եղբայրը մահանում է։ 2007 թվականի սկզբին նկարահանվում է ոչ այդքան հայտնի «Բենջամին Բաթոնի առեղծվածային պատմությունը» ֆիլմում, որտեղ նա մարմնավորում էր Քեյթ Բլանշետի մանկությունը։

2007 թվականի վերջին Էլը Ֆելիսիթի Հաֆֆմանի հետ նկարահանվում է «Ֆիբին հրաշքների աշխարհում» ֆիլմում։ Այն ֆանտաստիկ պատմություն է մի աղջնակի  մասին, որը չէր կարողանում կամ չէր ուզում ենթարկվել կանոններին։ 2008 թվականի մարտ ամսին Էլին և իր քույր Դակոտային հրավիրում են «Իմ հրեշտակը իմ խորհրդատուն է» ֆիլմի նկարահանումներին, սակայն ֆիլմի առաջարկը մերժվում է, որովհետև Դակոտան չի ցանկանում գլուխը մոտեցնել ֆիլմի հերոսին, ինչպես գրված էր սցենարում ։

2010 թվականին դուրս է գալիս «Ինչ-որ տեղ» ֆիլմը, որի սցենարիստը հայտնի չէ, բայց պրոդյուսերը Սոֆյա Կոպպոլան է։ Այդ ֆիլմում Էլը կատարում էր Սթիվեն Դորֆի 11-ամյա դստեր դերը, որը նույնպես գլխավոր դերում էր։ Վենետիկի 67-րդ կինոփառատոնի ժամանակ այդ ֆիլմը արժանանում է «Ոսկե առյուծ» գլխավոր մրցանակի։ 2010 թվականի վերջին սկսում է նկարահանվել «Միջև» ֆիլմում, որի սցենարիստն է Ֆրենսիս Ֆորդ Կոպպոլան, որտեղ Էլը Վի անունով ուրվականն է եղել։ 2011 թվականին Էլը դեր է ստանում Քեմերոն Քրովի «Մենք գնել ենք գազանանոցը» ֆիլմում։ Նա խաղում է 13-ամյա աղջկա դերը, որը անօրինական կերպով աշխատում էր գազանանոցի սրճարանում և ապրում էր իր զարմուհու՝ Քելլի հետ, որի դերը կատարում է Սքարլեթ Յոհանսոնը։ Ավելի ուշ Էլը նկարահանվում է Անդրեյ Կոնչալովսկիի «Շելկունչիկը և Առնետ թագավորը» ֆիլմի գլխավոր դերերում։ Այդ ֆիլմը ԱՄՆ-ում ցուցադրվել է 2010 թվականի նոյեմբերի 24-ին, իսկ Ռուսաստանում՝ 2011 թվականի հունվարի 1-ին։

2011 թվականին էկրանավորվում է Ջեֆրի Ջեյքոբ Աբրամսի «Լավագույն ութնյակ» ֆանտաստիկ ֆիլմը, որտեղ Էլը խաղում է գլխավոր դերերից մեկը։ Այդ ֆիլմում Էլը կատարում է դպրոցական Էլիզ Դեյնարդի դերը, որը ընկերների հետ վկայում է գնացքի խորհրդավոր վթարի մասին, որի պատճառով իրենց քաղաքի կյանքը կտրուկ փոխվում է։ 2012 թվականին էկրանավորվում է «Բոմբ» դրամատիկական ֆիլմը, որի գլխավոր դերերում էին Էլ Ֆենինգը և Էլիզ Էնգլերտը։ 2013 թվականին Էլը նկարահանվում է Նիկոլաս Հոլտի «Երիտասարդություն» ֆիլմում, որը ֆուտուրիստական դրամա է։ 2014 թվականին Ֆենինգը նկարահանվում է կենսագրական դրամայում՝ «Շատ ցածր է» ֆիլմում, ամերիկացի լեգենդար ջազ դաշնակահար Ջո Ալբանիի դուստր Ամի Ալբանիի հուշերի հիման վրա, որը գրքում նկարագրել է հոր հետ իր հարաբերությունները 11 տարեկանում։

2014 թվականին էկրանավորվում է «Մալեֆիսենտ» ֆանտաստիկ ֆիլմը՝ Ռոբերտ Սթրոմբերգի ռեժիսորությամբ, որտեղ Էլը խաղում է արքայադուստր Ավրորայի դերը։

Ներկայումս նկարահանվում է «Խաբվածը» ֆիլմում, որի ռեժիսորն է Սոֆյա Կոպպոլան։ Ֆիլմին հրավիրված աստղերի շարքում էին Քոլին Ֆարելը, Քիրստեն Դանստեն, Ունա Լոուրենսը և ուրիշներ։ Ամերիկայում քաղաքացիական պատերազմի ժամանակ վիրավոր զինվոր է հայտնվում թշնամու տարածքում՝ աղջիկների համար նախատեսված գիշերօթիկ դպրոցում։ Դպրոցի աշակերտները խնամում են վիրավորին, բայց աստիճանաբար ընկնում են նրա հմայքի հետևից և նրա համար մտնում են պայքարի մեջ, ինչը հանգեցնում է ողբերգական հետևանքների։

Ֆիլմացանկ

Ծանոթագրություններ

Արտաքին հղումներ 

Դերասաններ այբբենական կարգով
Ամերիկացի դերասաններ
Ամերիկացի հեռուստատեսային դերասանուհիներ
Ամերիկացի կինոդերասանուհիներ
Ամերիկացի սցենարիստներ
Ամերիկացի մոդելներ
21-րդ դարի ամերիկացի դերասանուհիներ
Ամերիկացիներ իռլանդական ծագմամբ
Կինոդերասաններ
Ֆոտոմոդելներ
21-րդ դարի դերասանուհիներ
Դերասանուհիներ այբբենական կարգով
Ամերիկացի երեխա դերասանուհիներ